open-index/open-wikipedia-markdown huggingface dataset:
Andrzej

**Andrzej** er en polsk variant av mannsnavnet Andreas, som er av gresk opprinnelse og betyr «mann». *Jędrzej* er en eldre polsk variant av navnet.

## Utbredelse
Navnet *Andrzej* var vanlig i Norge i 1970-årene og hadde en popularitetstopp med 0,2 % i 1972.

Andrzej er i dag et svært vanlig navn i Polen, men er lite utbredt ellers.

|}

## Kjente personer med navnet
Personene i listen er ordnet kronologisk etter fødselsår.
* Andrzej Szczypiorski (1924–1999), polsk forfatter
* Andrzej Wajda (1926–), polsk filmregissør og manusforfatter
* Andrzej Bartkowiak (1950–), polsk filmfotograf, regissør og skuespiller

## Navnedag
*Andrzej* har navnedag Polen.

## Referanser


## Eksterne lenker
*
Centers for Disease Control and Prevention

**Centers for Disease Control and Prevention** (**CDC**) er en amerikansk føderal etat underlagt Helse- og omsorgsdepartementet, med hovedkontor i Atlanta. Etaten har ansvar for beskyttelse av folkehelsa, spesielt smittsomme sykdommer, miljømedisin, arbeidsmedisin, forebygging og opplæring. Budsjettet for 2006 var 8,5 milliarder dollar. CDC har omkring  ansatte.

## Referanser


## Eksterne lenker
*
CDC

**CDC** kan bety:
* Centers for Disease Control and Prevention
* CDC Group
* Caisse des dépôts et consignations
Ingusjisk

**Ingusjisk** er et nordøstkaukasisk språk som snakkes av rundt 405&nbsp;000&nbsp;ingusjere i den russiske republikken Ingusjetia.

Ingusjisk utgjør sammen med tsjetsjensk og batsisk den nakhiske grenen i den nordøstkaukasiske språkfamilien. Det er imidlertid kun tsjetsjensk og ingusjisk som er innbyrdes forståelige.

Ingusjisk ble tidlig i det 20. århundre skrevet med det arabiske alfabetet, men etter oktoberrevolusjonen bytta de til det latinske alfabetet, som senere ble erstatta av det kyrilliske.

## Referanser


## Eksterne lenker
*
Dag F. Gravem

**Dag Falang Gravem** (født 1974) er musiker, skribent og oversetter. Bassist i Kåre & the Cavemen fra tidlig 90-tall. Oversetter av den svenske tegneserien Rocky. Medforfatter til boka *1968: opprør og motkultur på norsk* (prof. Tor Egil Førland, red.), utgitt 2006. Spaltist i magasinet *Rocky*. Han har spilt på black metal-bandet Arcturus sitt album *[[The Sham Mirrors]]*
## Diskografi
### Euroboys
;Album
**[[Jet Age]]* (1997)
**[[Long Day's Flight 'Till Tomorrow]]* (1999, *Kåre & The Cavemen*)
**[[Getting Out of Nowhere]]* (2000)
;Singler/EP-er
**[[The Mood (Kåre & The Cavemen-EP)|The Mood]]* (1996)
**[[....Reverberation!]]* (1996)
**Hava Nagila/Spanish Kiss* (1996)
**[[Girlfriend In Tacoma]]* (1997)
**Mr. Wild Guitar/Rubber City Revolution/Spiral Slider* (1997)
**Filadelfia* (1999)
**[[Down the Road of Golden Dust EP]]* (1999)
**[[1999 Man (EP)|1999 Man]]* (1999)
**Down the Road of Golden Dust* (1999)
**Nice for a Change* (2000)
**Scarborough Fair* (2000)
**[[Turn That Sound UP/Scarborough Fair]]* (2000)

### Arcturus
**[[The Sham Mirrors]]* (2002)
### Deltar på
* That's Entertainment: *[[Penguins and Bondage &ndash; That's Entertainment Sampler Vol. 2]]* (1992)
* SCN: *[[Inside Out (SCN-album)|Inside Out]]* (2001)
* Kåre João: *[[Sideman]]* (2002)
* Kåre João: *Sleepers* (2003)
* Hadeland Rockeklubb: *[[Hadeland Rockeklubb presenterer Rockens historie på Hadeland 1979&ndash;2003]]* (2003)
* Kåre João: *[[2 (Kåre João-album)|2]]* (2005)

## Eksterne lenker
*
Melis (album)

***Melis*** er debutalbumet til den norske rockegruppen Postgirobygget og ble utgitt i 1996. Albumet er produsert av Ulf Risnes, mikset av Ulf Holand og spilt inn i Brygga Studio i Trondheim i mars 1996. Alle tekster er skrevet av Arne Hurlen, unntatt «Engel» som er skrevet av Børre Gjelsten og Arne Hurlen. 

Låtene på denne platen er nyinnspilte versjoner av utvalgte låter fra demoalbumene *Vennligst lukk døren* og *Rivd*. Et begrenset antall eksemplarer av albumet har dessuten et ekstraspor med live-opptak av tre sanger som ikke angis på omslaget. Albumet lå totalt 70 uker på VG-lista i 1996, 1997 og 1998, hvor den hadde 2.-plass som beste plassering. 

## Sporliste
# «Bohemen leve» (Arne Hurlen) 2.37
# «Sløv uten dop» (Arne Hurlen) 3.04
# «En solskinnsdag» (Arne Hurlen) 3.07
# «Bille under barken» (Arne Hurlen) 2.57
# «Gugge og grønne skoger» (Arne Hurlen) 5.05
# «Idyll» (Arne Hurlen) 3.21
# «Hold kjeft og kyss meg» (Arne Hurlen) 2.28
# «Under isen» (Hurlen/Risnes) 2.28
# «Ensomheten er vakker» (Arne Hurlen) 3.20
# «Tiedemanns kafé» (Hurlen/Risnes) 2.55
# «Fatter ikke hva jeg gjør galt» (Arne Hurlen) 2.37
# «Kamilla» (Arne Hurlen) 2.25
# «Den andre siden av gjerdet» (Arne Hurlen) 2.48
# «Engel» (Hurlen/Gjelsten) 1.52
# Bonusspor med live-opptak av sangene «Treogtyve tommer», «Stygge lille Trine» og «Tenk om jeg var like god…» (Kun på et begrenset antall eksemplarer).

## Medvirkende
### Postgirobygget
* Arne Hurlen – vokal, akustisk og elektrisk gitar
* Nils Petter Time – kor, akustisk og elektrisk gitar
* Gunnar Westgaard – kor, bass
* Erik Widding – kor,trommer
* Øyvind Kolset – tangenter og munnspill

### Øvrige medvirkende
* Ulf Risnes – produsent, kor, gitar, låtskriver
* Steinar Krokstad – trommer, perkusjon
* Morten Skaget – bass
* Truls Waagø – kontrabass
* Kjell Karlsen – gitar 
* Andreas Aase – gitar
* Lars Gunnar Lien – kor, tangenter, tekniker
* Sveinung Lillebjerka – fiolin
* Sigmund Tvete – fiolin 
* Joachim Browa – bratsj 
* Øyvind Gimse – cello
* Olav Kristiansen – trompet
* Kristine Østensen – kor
* Kaia R. Eide – kor
* Anders Nissen Lie – låtskriver
* Jonas Rekstad – låtskriver 
* Roger Valstad – miksing
* Ulf Holand – miksing 
* Lasse Berre – foto

## Eksterne lenker
*
Erytropoietin

**Erytropoietin** (forkortet **EPO**) er et hormon som stimulerer utviklingen av røde blodlegemer. Som legemiddel benyttes det til behandling av pasienter med alvorlig blodmangel, og kan være et alternativ til blodoverføring.

EPO øker kroppens egenproduksjon av røde blodlegemer. Stoffet produseres normalt i spesielle celler i nyrene med øket produksjon ved redusert oksygenmetning. Stoffet virker i benmargen og øker produksjonen av hemoglobin. I 1989 ble kunstig fremstilt EPO godkjent som legemiddel.

Opphold i høyden gir redusert trykk av oksygen og gir dermed øket produksjon av EPO og høyere produksjon av hemoglobin og er bakgrunnen for idrettsutøvernes høydetrening. Denne effekten kan også oppnås ved å oppholde seg i rom med redusert gasstrykk og dermed lavere oksygentrykk, såkalte høydehus.

På grunn av effekten på økt hemoglobinkonsentra­sjon i kroppen, er middelet nyttet som dopingmiddel og er oppført på WADAs liste over forbudte stoffer. Høye doser av EPO er farlig siden det kan forårsake blodpropp, spesielt i kombinasjon med væsketap.

I forbindelse med Tour de France 2008 ble flere utøvere utestsengt for bruk av «tredjegenerasjons-EPO»: (Continuous erythropoietin receptor activator, CERA. Siden har også utøvere fra flere utholdenhetsidretter testet positivt for bruk av CERA. Preparatet står på WADAs liste over forbudte stoffer i idretten.

## Referanser
Tsjetsjensk

**Tsjetsjensk** er et nordøstkaukasisk språk som snakkes av rundt 1&nbsp;331&nbsp;000&nbsp;mennesker i Russland. Det snakkes for det meste i republikken Tsjetsjenia, men også av tsjetsjenere andre steder i Russland og verden for øvrig. Tsjetsjensk er offisielt språk i Tsjetsjenia sammen med russisk, og skrives med det kyrilliske alfabetet.

Tsjetsjensk er det største av de tre nakhiske språkene, etterfulgt av ingusjisk. Det er kun ingusjisk og tsjetsjensk som er innbyrdes forståelige; batsisk er litt fjernere beslekta.

## Referanser


## Eksterne lenker
*
Ragnar Danielsen

**Ragnar Danielsen** (født 4. august 1917 i Tistedalen utenfor Halden, død 6. juni 1976) var en norsk pianist, komponist, musikkarrangør og orkesterleder. Han fikk sin utdannelse som pianist i Oslo hvor han også studerte musikkteori.

Han arbeidet som restaurantpianist, kapellmester, studiomusiker og arrangør for Philips plateselskap. Fra 1961 til sin død  var han ansatt i NRK hvor han var knyttet til grammofonarkivet og arbeidet som arrangør og instrumentator. Han tilrettela i en årrekke musikken i tilknytning til *Ord for dagen* i NRK Radio og viste her en fin sans for koblingen mellom lyrikk og musikk. En særlig forkjærlighet for fransk tonekunst kunne spores.

## Komposisjoner og arrangementer
Hans komposisjoner er typisk «light music», med titler som *Valse caprice*, *Lystig intermezzo* og *Musikalske flanerier*. Som arrangør var han svært produktiv. Hans arrangementer av norske bygdedanser for ensemble bestående av 1. fiolin, 2. fiolin, klarinett, cello, kontrabass og klaver teller hundrevis av titler, og disse ble spilt i radiosendingene av Rolf Myklebusts ensemble, Turdansensemblet, Birger Lundbys ensemble og Kai Angel Næstebys ensemble. I nyere tid har Mjøsensemblet spilt Danielsens arrangementer av norske danser i radiosendinger fra norske storgarder og på tre album *Mjøsmusikk i wienerstil*, *Musikk langs Glomma* og *Mjøsensemblet avec*.

## Innspillinger
Ragnar Danielsen *Musikalske flanerier* er spilt inn på LP av Den Norske Blåsekvintett, og Øivind Bergh og Kringkastingsorkestret har lydfestet en rekke av hans orkesterkomposisjoner i plateserien *Light Music from Norway*. Dansearrangementene er spilt inn på LP av Birger Lundbys ensemble og på 3 CD' er av Mjøsensemblet.

Han arrangerte sanger for Alf Prøysen og akkompagnerte ham med Ragnar Danielsens orkester i 1950- og 60-årene.

## Utmerkelser
Han mottok Spellemannprisen 1975 i klassen folkemusikk/gammaldans sammen med Sture Rogne og *Ragnar Danielsens ensemble* for platen "Det glade Aalesund". Tre ganger vant han NOPA-prisen Årets verk: for «Jazzetyde» og «Liten vals» i 1967, for «5 Sanger» i 1969 og for arrangement av Kåre Siems «Små tanker om store ting» i 1971.

## Referanser


## Eksterne lenker
*
New Day Rising

***New Day Rising*** er et musikkalbum fra 1985 av rockebandet Hüsker Dü. Albumet ble gitt ut på SST Records. Selv om albumet er mindre ambisiøst enn forgjengeren *[[Zen Arcade]]*, har det hatt stor innflytelse på 90-tallets alternative rock. Bandet gav opp den støyete punk-stilen som preget bandets foregående plater, og begynte å med et litt mer tilgjengelig og mindre støyete lydbilde. Selv om albumet inneholder melodier sterkt influert av pop, hadde bandet fortsatt holdt punk-kredibiliteten intakt med støyete og forvrengte gitarer.

Platen har ofte blitt sagt å være bandets beste album, selv om mange gir den tittelen til *Zen Arcade*. *New Day Rising* ble rangert på 13.-plass på Spins «100 Greatest Albums, 1985-2005» og i 2003 kom albumet på 495.-plass på Rolling Stones liste over de beste album gjennom tidene. Dette var Hüsker Düs eneste album på listen.

Låten «New Day Rising» åpner albumet med Moulds forvrengte gitar og tempoendringer. Platen inneholder også noen av bandets mest kjente sanger som «The Girl Who Lives on Heaven Hill» og «Celebrated Summer». På slutten av avslutningslåten «Plans I Make» kan høre en nesten uhørbar samtale mellom produsent Spot, Hart og Mould som startet rett etter innspillingen av låten.

En humoristisk video ble laget for lydcollage-låten «How to Skin a Cat». 

Et svensk punkband kalt «59 Times the Pain» kalte seg opp etter låten med samme navn. Denne sangen ble senere kreditert av Allmusic som en av de første emo-låtene.

*New Day Rising* har i likhet med resten av Hüsker Düs katalog på SST Records ikke blitt remastret på CD.

## Sporliste
#«New Day Rising» (B. Mould, Hüsker Dü)   – 2:31
#«The Girl Who Lives on Heaven Hill» (G. Hart)  – 3:03
#«I Apologize» (B. Mould)  – 3:40
#«Folk Lore» (B. Mould)  – 1:34
#«If I Told You» (G. Hart, B. Mould)  – 2:05
#«Celebrated Summer» (B. Mould)  – 3:59
#«Perfect Example» (B. Mould)  – 3:16
#«Terms of Psychic Warfare» (G. Hart)  – 2:17
#«59 Times the Pain» (B. Mould)  – 3:18
#«Powerline» (B. Mould)  – 2:22
#«Books About UFOs» (G. Hart)  – 2:40
#«I Don't Know What You're Talking About» (B. Mould)  – 2:20
#«How to Skin a Cat» (B. Mould, Hüsker Dü)  – 1:52
#«Whatcha Drinkin'?» (B. Mould)  – 1:30
#«Plans I Make» (B. Mould, Hüsker Dü)  – 4:16

## Referanser


## Eksterne lenker
*
Langvassgrenda

**Langvassgrenda** er ei bygd og en grunnkrets i Rana kommune som omfatter de fleste gårdene og fritidsbebyggelsen omkring Langvatnet og nordvestover langs Glomåga.

Innbyggertallet i Langvassgrenda grunnkrets siden 2000:

I vest strekker fjelltoppen Høgtuva seg til 1276 meter over havet, og er synlig fra nesten overalt i Langvassgrenda.

Glomådeltaet landskapsvernområde ble opprettet i 1997, Hammarnesflåget naturreservat ble opprettet i år 2000 og Fisktjørna naturreservat ble opprettet i 1992. I Glomdalen, lengst nordvest i Langvassgrenda, er det et unikt karstlandskap. Glomåga forsvinner et sted under jorda for så å komme fram i dagen igjen lengre nede i dalen. Ett sted ved elva er gitt navnet Marmorslottet, for der har elva laget merkelige skulpturer som setter fantasien hos de besøkende i aktivitet.  

Næringslivet er preget av land- og skogbruk samt videreforedling av landbruksprodukter. De første gårdene, Hammernes, Ravnå og Gullvik, ble etablert på 1640- og 1650-tallet. Grenda har tidligere hatt egen skole, men denne er i dag nedlagt. 
 
Langvassgrenda ble etter hvert kjent for et sterkt og meget aktivt åndsliv. I 1893 ble «Langvassgrendens læse og diskutionsklub» stiftet av den svært aktive sosialistagitatoren Hans Berntsen. Denne foreningen var en av de aller første i Nord-Norge som ble betraktet som en del av arbeiderbevegelsen. Klubbens ti første år ble preget av intens åndskamp og splittelse, for da vokste vekkelsesbevegelsen og frikirken seg sterk med mange tilhengere. 

Først på 1900-tallet gjorde brødrene Ole O. Ravnaa (1868–1948) og Nils O. Ravnaa (1870–1947) seg bemerket i vide kretser med sitt forsker- og samlerarbeid. Begge var sterke i naturvitenskap, mens Nils også samlet mye verdifullt innen folkeminnevitenskap.  Idrettsmann og brefører Karl Johan Westermark (1910–98) var også bosatt i Langvassgrenda.

Langvassgrenda fikk veiforbindelser med resten av Rana i 1958 og 1967. Før den tid måtte befolkningen benytte seg av båt- eller is-trafikk over Langvatnet. 14. oktober 1982 ble det åpnet en veiforbindelse til bygda Melfjordbotn innerst i Melfjorden i Rødøy kommune. Melfjordbotn har per 17. juli 2009 kun 3 fastboende.

## Referanser
Dagestanske språk

**Dagestanske** eller **nordøstkaukasiske språk** (også kalt **nakhisk-dagestanske**, **østkaukasiske** eller **kaspiske språk**) er en språkfamilie som snakkes i de russiske republikkene Dagestan, Tsjetsjenia og Ingusjetia, i nordlige Aserbajdsjan og Georgia, samt av utvandrere fra disse områdene. Den er én av tre språkfamilier som kun snakkes i Kaukasus *(se [[kaukasiske språk]] for mer informasjon)*.

Familien er kjent for sitt komplekse lydverk (opptil 60&nbsp;konsonanter og 30&nbsp;vokaler i enkelte språk), substantivklasser, ergative setningsstruktur, og et stort antall kasus, inkludert flere lokative kasus.

## Språkklassifikasjon
### Nakhiske språk

Snakkes i Tsjetsjenia, Ingusjetia og Georgia. Tsjetsjensk og ingusjisk er offisielle språk i sine respektive republikker.

*batsisk
*vejnakhiske språk
**tsjetsjensk
**ingusjisk

### Avarisk-andiske språk
Snakkes i nordvestlige og vestlige Dagestan. Avarisk er *[[lingua franca]]* for alle disse språkene, samt for de tseziske språkene.

*avarisk
*andiske språk
**akhvakhisk
**andisk
**bagvalalisk
**botlikhisk
**godoberisk
**karataisk
**tindisk
**tsjamalalisk

### Tseziske språk
Snakkes for det meste i sørvestlige Dagestan. Ingen av dem er litteraturspråk.

*Østlige tseziske språk
**hunzisk
**bezjitinisk
*Vestlige tseziske språk
**tsezisk
**khvarsjinisk
**hinukhisk

### Lesgiske språk
De lesgiske språkene snakkes i sørøstlige Dagestan og nordlige Aserbajdsjan. Lesgisk er det største språket i gruppa, og lesgisk og tabassaransk er de eneste litteraturspråkene.

*artsjinisk
*udisk
*kjernelesgiske språk
**agulisk
**lesgisk
**tabassaransk
**rutulisk
**kryzisk
**budukhisk
**tsakhurisk

### Isolerte språk
Språk som ikke kan klassifiseres ytterligere enn som dagestanske språk.

*lakisk
*khinalugisk
*darginsk

## Slektskap med andre familier
Mange språkforskere mener at de nordøstlige (dagestanske) og nordvestlige (pontiske) kaukasiske språkene danner en nordkaukasisk familie, noen ganger kalt kakukasiske språk (selv om dette ikke er ment å dekke den sørkaukasiske familien). Denne teorien er imidlertid ikke godt bevist.

Noen språkforskere, som Igor Diakonov og Sergej Starostin, hevder at det fins likheter mellom dagestanske språk og de utdødde språkene hurrittisk og urartisk. Hurrittisk ble snakket flere steder i den fruktbare halvmåne på den 3. og 2.&nbsp;årtusen f.Kr. Urartisk var språket som ble talt i Urartu, et stort rike sentrert rundt Vansjøen i dagens Tyrkia, som eksisterte fra rundt 1000&nbsp;f.Kr. til 585 f.Kr.

## Referanser
Jesper Halle

**Jon Jesper Halle** (født 1956) er en norsk dramatiker, kjent fra flere verk for teater, radio og fjernsyn. Enkelte verk har vært oppsatt internasjonalt. I Jesper Halles produksjoner finnes også flere stykker for figurteater.

## Verker

### Skuespill for figurteater (utvalg)
Jesper Halle har skrevet flere stykker for figurteater. Ofte har disse stykkene blitt til i samarbeid med faren Barthold Halle og broren Morten Halle. 
* *Mørkemors hemmelighet* – for Oslo Nye Teaters dukketeater; urpremiere 29. januar 1988. Regien var ved Barthold Halle og musikken var komponert av Morten Halle. Dukkedesigner og scenograf var Hans Petter Harboe, og dukkemaker var Kari Noreger.
* *Kong Oscar av ingenting* – for Oslo Nye Dukketeatret; urpremiere 8. februar 1991. Regissør: Barthold Halle, komponist: Morten Halle. Dukkemaker var Kari Noreger
* *Askeladden og de tre prinsesser i Berget det blå* – for Oslo Nye Dukketeatret; urpremiere 2. april 2008. Regissør: Line Rosvoll, komponist: Morten Halle. Dukkemakere var Kari Noreger og Sigrid Kristoffersen

### Hørespill
Halle har også skrevet en rekke hørespill:
* *Varulv over vinderen* (for ungdom) (produsert 1988)
* *Titanic – eller den båtturen glemmer jeg aldri* (for ungdom) (fem deler) (produsert 1989) 
* *Paradise GBeach* (produsert 1989, reprise 1989)
* *Noe ålreit eller bare noe...* (om sex, for Undervisningsradioen) (produsert 1989)
* *Kystsymfonikerne* (tre deler) (sammen med Lars Vik) (produsert 1993, reprise 1993)
* *Fuglemesteren* (produsert 1995)
* *Johnny og Johanna* (tre deler) (2004–2006)

### Fjernsynsmanus
Halle har også skrevet manus for flere TV-serier:
* ''Mia'' – NRK Drama (2003)
* ''Soria Moria'' – NRK Drama (2000-2001); medforfattere Andreas Markusson og Bitte Monn-Iversen 
* ''Offshore'' – NRK (1996-1999), kåret til årets beste underholdningsdrama under Gullruten 1999; Halle var én av flere episodeforfattere
* ''I de beste familier'' – NRK (1994-1995); én av flere episodeforfattere

### Diskografi
* Sidsel Endresen & Jonas Fjeld: *[[Etterlatte sanger]]* (1988)
* Duck Spin: *[[Wake Me When the Moon Comes Up!]]* (1989)
* Leifene: *[[Ja, til resten av festen]]* (1995)

### Bokutgivelser
* *Livet er en sandstrand*. Skuespill (Oslo Nye Teater, 1990). Bokform (CoMedia forlag, 1996)
* *Villender* (Teater Ad Libitum, 1996)
* *Dagenes lys* (Oslo Nye Teater, 1996). Utgitt som bok (CoMedia forlag)
* *Vest for Eden*. Skuespill (Oslo Nye Teater, 2000). Utgitt som bok (Solum Forlag).
* *24 mislykte nordmenn*. Skuespill og monologer (Trøndelag Teater, 2003).
* *Lilleskogen* (2004). Utgitt som bok (Solum Forlag)
* *Isbjørnen og jeg* (Det Åpne Teater, 2004).
* *Sandy og Richard*. Skuespill (2004). Utgitt som bok med *Isbjørnen og jeg* (Transit Forlag, 2005)
* *Noras barn* (Teater Ibsen, 2005)
* *Jeg er vinden i trærne*. Skuespill, utgitt som bok (Transit Forlag, 2006, Trøndelag Teater, 2009).
* *Husarenes ettermiddag* (Det Åpne Teater, 2006). Også bokform (Transit Forlag)

## Priser og utmerkelser
* Ibsenprisen 1997 for *Dagenes lys*
* Wilhelm Hansen Fondens nordiske dramatikerpris for *Lilleskogen*
* Heddaprisen 2004 for *Lilleskogen*

## Referanser
Beslutningsvegring

**Beslutningsvegring** er en betegnelse på en sinnstilstand hvor evnen til å ta en beslutning angående et hvilket som helst spørsmål er betydelig svekket. Tilstanden vil ofte gi seg utslag i at personen aktivt motsetter seg å ta noen beslutning, gjerne kombinert med handlingslammelse: Man gjør ingenting – uansett om eventuelt andre har tatt en beslutning og prøver å sette den ut i livet.
Narcisse Virgilio Diaz

**Narcisse Virgilio Díaz de la Peña** (født 25. august 1807 i Bordeaux i Frankrike, død 18. november 1876 i Menton) var en fransk maler som var tilknyttet Barbizon-skolen.

## Liv og virke
### Bakgrunn
Diaz ble født i Bordeaux av spanske foreldre, som han mistet da han var i tiårsalderen. Noe venner av moren tok ham til seg. De bodde nær Sèvres, hvor han ble bitt av et krypdyr. Såret ble infisert, og han mistet foten og gikk med trebein resten av livet.

Sèvres var allerede da berømt for porselenet som ble laget der. Diaz begynte å interessere seg for maling, men likte ikke den bundne stilen og fast arbeidstid. Han begynte å male orientalske figurer i farge- og folderike kostymer. Mange av disse maleriene er bevart.

### Karriere
Selv om han begynte karrieren som fargerik figurmaler, ble han etterhvert en skildrer av skogsinteriører med en var tonalitet. Han tilbragte mye av sin tid i Barbizon, og regnes i dag som en av de «små» malerne derfra – dog med noen svært gode verker iblant.

Han støtte på Théodore Rousseau for første gang trolig i 1831. Selv om Rosseau var yngre, beundret Diaz ham. Ti år senere ble de nære naboer. Rousseau var da i gang med sine skogsbilder, og Diaz fikk ikke kontakt med ham, nok mye på grunn av Rousseaus hjemlige og andre bekymringer. Resultatet var at Diaz listet seg rundt i skogen på trebein for å avlure mesteren mest mulig om teknikken. De ble venner etter en tid. Rousseau ble såpass rørt av historien, at han villig vekk ga undervisning. 

Diaz stilte bilder på parisersalongen i flere år, og ble dekorert med Æreslegionen i 1851. Han holdt seg i Brussel under den fransk-tyske krigen. Etter 1871 ble arbeidene hans regnet som fasjonable, og samlere begynte å vise interesse. Han hadde derfor god økonomi de siste årene.

I 1876 ble han sterkt forkjølet ved sin sønns begravelse og døde 18. november i Menton på Rivieraen, hvor han hadde reist i håp om å få bedre helse. Han ble begravet på Cimetière de Montmartre.

I ettertid er Diaz mest kjent for sine skogsscener og stormbilder. Bildene hans finnes i flere museer og samlinger i England og Frankrike. Han hadde ingen elever, men noen av de andre Barbizon-malerne tok opp elementer fra ham i sine bilder.

## Se også
:A. Hustin, *Les Artistes célébres: Diaz* (Paris)
:David Croal Thomson, *The Barbizon School of Painters* (London, 1890)
:J.W. Mollett, *Diaz* (London, 1890)
:Jules Arsène Arnaud Claretie, *Peintres et sculpteurs contemporains: Diaz* (Paris, 1882) 
:Albert Wolff, *La Capitale de l'art: Narcisse Diaz* (Paris, 1886)
:Ph. Burty, *Maîtres et petit-maîtres: N. Diaz* (Paris, 1877).

## Referanser


## Kilder
*
Sveriges Kommunistiska Arbetarparti

**Sveriges Kommunistiska Arbetarparti** (SKA), opprinnelig kalt *Sveriges Kommunistiska Parti (marxist-leninisterna)*, var et svensk kommunistisk parti som eksisterte mellom 1980 og 1993. Restene av partiet finnes i dag i redaksjonen til *[[Nya Arbetartidningen]]*.

Bakgrunnen for partistiftelsen var at en venstrefløy i Sveriges Kommunistiska Parti (SKP), som hadde sett seg lei på det nasjonale enhetsarbeidet SKP i tråd med analysen om en overhengende krigsfare drev særlig overfor Socialdemokraterna, delvis ble ekskludert, delvis frivillig forlot partiet. Disse utgjorde omkring 15% av SKPs medlemsmasse. I 1981 ble *Kommunistiska Arbetartidningen* opprettet og gjort til partiorgan, og i 1982 skiftet partiet navn. Det ble nedlagt i 1993 da det som var igjen av SKA slo seg sammen med det som var igjen av Kommunistiska Partiet i Sverige (KPS) for å starte *Nya Arbetartidningen*.

Politisk sto SKA hovedsakelig på det maoistiske grunnlaget SKP hadde forlatt til fordel for den nasjonale enhetstanken. Etter hvert som SKP fortsatte driften mot høyre, og blant annet valgte å støtte Socialdemokraterna ved valget i 1982, tok også SKA over det internasjonale nettverket SKP tidligere hadde hatt, deriblant forbindelsene med AKP(m-l) i Norge. SKA la seg også på en linje der de tok avstand fra begge supermaktene. Partiet ble imidlertid rammet av den krisa som rammet de fleste anti-revisjonistiske partiene på 1980-tallet, og hen også før den formelle oppløsningen. 

SKA oppfattet aldri at de var sterke nok til å stille til valg, og oppfordret medlemmene og sympatisørene sine til å stemme blankt. 

Partiformann var Per-Åke Lindblom.
San Francisco Zoo

**San Francisco Zoo** er en stor dyrehage i San Francisco i USA som første gang ble åpnet i 1929. Dyrehagen het opprinnelig «Fleishhacker Zoo» etter grunnleggeren, finansmannen og president for parkanleggene i San Francisco, Herbert Fleishhacker. De første dyra kom hovedsakelig fra Golden Gate Park. De første større utstillingene, som apeøya, bjørnegrotten, elefanthuset og lignende, ble bygget på 1030-tallet til en kostnad på rundt 3,5 millioner dollar.

Dyrehagen støttes ideelt av stiftelsen Zoological Society («det zoologiske samfunn») og som i løpet av de siste førti årene har blitt en viktig kilde for innsamling av økonomiske midler for San Francisco Zoo. Stiftelsen har over 25&nbsp;000 medlemmer og bidrar også med å anskaffe sjeldne dyr til dyrehagen.

I San Francisco Zoo er det nær 700 individuelle dyr fra rundt 200 ulike arter i naturtro omgivelser.

## Referanser


## Eksterne lenker
*
Johan Hegg

**Johan Hegg** (født 29. april 1973) er vokalist og frontfigur i det svenske death metal-bandet Amon Amarth. Han har vært medlem i bandet siden 1991.

Han er kjent for sin dype stemme og growleteknikk.

Noen av hans idoler er James Hetfield, Ozzy Osbourne, Bon Scott og Bruce Dickinson.

## Referanser


## Eksterne lenker
* 
* 
*
Kommunistiska Partiet i Sverige

**Kommunistiska Partiet i Sverige** (KPS) var en svensk pro-albansk kommunistisk parti som eksisterte mellom 1982 og 1993. Restene av partiet er i dag å finne i Nya Arbetartidningen.

KPS hadde sitt opphav i en gruppe som hadde brutt ut av Sveriges Kommunistiska Parti (SKP) i Norrköping på slutten av 1970-tallet i protest mot partiets vektlegging av å skape en nasjonal samling mot det som ble sett på som en overhengende krigsfare og i protest mot partiets stilling for Kina i konflikten med Albania, samt i en gruppe som hadde brutt ut av KPML(r) i Stockholm. Disse, samt andre som sluttet seg til det politiske grunnlaget, grunnla organet *Kommunisten* i 1979 og virket under flere navn før KPS ble grunnlagt i 1982. Partiet opprettet også ungdomsforbundet *Ungkommunisterna*. En rekke eksklusjoner i 1983&ndash;84 bidro til å svekke partiet, og som for de fleste andre anti-revisjonistiske partier i Vest-Europa var 1980-tallet en nedgangstid for KPS. I 1989 forlot også en relativt stor gruppe partiet og grunnla Vänstertidningen, som var ment å representere en bredere plattform. Det ble nedlagt i 1993 da det som var igjen av KPS slo seg sammen med det som var igjen av Sveriges Kommunistiska Arbetarparti (SKA) for å starte Nya Arbetartidningen.

Politisk videreførte partiet mye av det SKP hadde stått for før rundt 1976, med vekt på klassekamp og kamp mot begge supermaktene. Partiet sto opprinnelig for en sosialismevisjon basert på en ettpartimodell ikke ulikt den albanske. Ulikt de fleste pro-albanske partiene i Vest-Europa beveget imidlertid KPS seg vekk fra Tirana og i retning en mer uavhengig linje. Dette muliggjorde også grunnleggelsen av Nya Arbetartidningen sammen med SKA, som representerte en pro-kinesisk tradisjon.

Partiet stilte aldri til valg. Medlemstallet antas å ha ligget mellom 100 og 200. Partiformann var Gösta Torstensson.

## Referanser
Burg

**Burg** er en bykommune i Ditmarsken i delstaten Schleswig-Holstein i Tyskland. Burg er administrasjonssentrum for Burg-Sankt Michaelisdonns amt. Burg ligger like ved Kielkanalen, som også utgjør grensen mot delstaten Niedersachsen.


Fil:Burg (Dithm.) - Apotheke.jpg|Apoteket på torget
Fil:Bökelnburg.jpg|Avkjøring til Bökelnburg
Fil:Burg - Krenzerstraße.jpg|Krenzerstraße
Fil:Bahnhof Burg.jpg|Burg jernbanestasjon
Fil:Alter Friedhof in der Bökelnburg.jpg|Gravlund i Bökelnburg
Fil:Petrikirche Burg (Dithm.).jpg|Peterskirken i Burg


## Referanser


## Eksterne lenker
*
Iván Parra

**Iván Ramiro Parra Pinto** (født 14. oktober 1975) i  Sogamoso) er en colombiansk profesjonell sykkelrytter. Han kjørte for det franske laget Cofidis, men han nå vent tilbake til *Colombia es Pasión* i hjemlandet.

## Seirer
* 2005 
** Colombiansk mester 
** 2 etapper Giro d'Italia 
* 2006 
** Klatretrøya Tour de Romandie

## Referanser


## Eksterne lenker
*
Sveriges Kommunistiska Parti (1995)

**Sveriges Kommunistiska Parti** (SKP) ble dannet etter at Arbetarpartiet Kommunisterna (APK) ble slått konkurs i 1995. Politisk og i stor grad også organisatorisk er partiet en videreføring av APK. Partiet er det femte partiet i Sverige som benytter seg av SKP-navnet.

Selv om partiet er den fremste etterfølgeren etter APK oppsto det også andre grupper i kjølvannet av dette. En av disse, ledet av tidligere Riksdagsrepresentant John Takman, gjorde først hevd på SKP-navnet. Selv om denne gruppa aldri har stilt til valg og i dag er så godt som ikke-eksisterende har dette gjort at SKP stiller til valg som *Kommunisterna*. Partiet er i dag kun representert i kommunestyret i Gällivare. I 2000 opprettet partiet også Sveriges Kommunistiska Ungdomsförbund (SKU). Partiets hovedorgan er månedsavisa *RiktpunKt*.

## Partiledere
*Rolf Hagel (1995–2002)
*Jan Jönsson (2002–2006)
*Gun Isaxon (2006–)
Logogriff

**Logogriff** (av gresk *logos* som betyr «ord», og *grifos* som betyr «gåte» eller egentlig «fiskegarn») er en bokstav- eller tallgåte hvor man får oppgitt en rekke tallkombinasjoner der hver kombinasjon står for et ord, og hvert tall for en bokstav.

## Litteratur
*Lidt om Logogripher. *Ny illustreret Tidende* No. 26. Kristiania, 29de Juni 1879, s. 203 og 206.
Acanthopteroctetidae

* *[[Acanthopteroctetes]]*
* *[[Catapterix]]*

**Acanthopteroctetidae** er en liten familie av sommerfugler som hører til de mest primitive av sommerfuglene med sugesnabel (Glossata). De ligner på purpurmøll (Eriocraniidae), men skiller seg fra disse blant annet på at larvene har velutviklede bein. Det er bare beskrevet sju arter.

## Utseende
Små (vingespenn 11 – 16&nbsp;mm) møll med svært smale vinger. Hodet har punktøyne (ocelli) mellom fasettøynene. I likhet med purpurmøll (Eriocraniidae) har de en kort sugesnabel, men mangler muskler til å bevege denne. Forvingene har varierende mønster, ofte med en iridiserende glans. Beina har ingen sporer på framleggene, fire på mellom- og bakleggene.

## Levevis
Larvene til den nordamerikanske *Acanthopteroctetes unifascia* utvikler seg som minerer i bladene av *[[Ceanothus]]* (Rhamnaceae). Hunnene har et kvasst eggleggingsrør som de bruker til å stikke eggene inn i bladet. En annen amerikansk art minerer i bladene til *[[Ripsslekta|Ribes]]* (Grossulariaceae). Leveviset til de andre artene er ukjent.

## Utbredelse
En trodde lenge at slekten *Acanthopteroctetes* var endemisk for vestlige Nord-Amerika, men de finnes også i Sør-Amerika og Sør-Afrika. På 1980-tallet ble det oppdaget en merkelig møll på Krim-halvøya. Den ble plassert i en ny slekt, *Catapterix*, og en ny familie, Catapterigidae. Den nye familien fikk ikke bred anerkjennelse, og *Catapterix* er nå inkludert i Acanthopteroctetidae. De to slektene er på mange måter ulike, men felles for dem er den unike morfologien til hannens kjønnsorganer.

I samlingene til Museum für Naturkunde i Berlin ble en annen *Catapterix*-art oppdaget i 2010. Eksemplaret kom fra Tian Shan i Kirgisistan. Det er ikke lyktes å finne flere eksemplarer, og arten ble derfor beskrevet utfra museumseksemplaret i 2016. Det er sannsynlig at en i fremtiden vil finne flere *Catapterix*-arter i Kaukasus, Elburzfjellene og Kopet Dag, som ligger mellom de to kjente funnstedene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata - Homoneura
*** Gruppen (infraorden) **Acanthoctesia** Minet, 2002  – bare én familie
**** Familien **Acanthopteroctetidae** Davis, 1978
***** Slekten *Acanthopteroctetes* Braun, 1921  – fem arter
****** *Acanthopteroctetes aurulenta* Davis, 1984 - vestlige USA
****** *Acanthopteroctetes bimaculata* Davis, 1969 - vestlige USA
****** *Acanthopteroctetes nepticuloides* Mey, 2011 - Sør-Afrika
****** *Acanthopteroctetes tripunctata* Braun, 1921 - vestlige USA
****** *Acanthopteroctetes unifascia* Davis, 1978 - vestlige USA
***** Slekten *Catapterix* Zagulajev & Sinev, 1988  – to arter 
****** *Catapterix crimaea* Zagulajev & Sinev, 1988 – Krim-halvøya i Ukraina
****** *Catapterix tianshanica*  Mey & Rutjan, 2016 – Kirgisistan

## Referanser


## Eksterne lenker
*
Lynx (snøskuter)

**Lynx** er et snøscootermerke som blir produsert i Finland av det kanadiske firmaet Bombardier. Tidligere var Lynx en finsk snøscooter og het *Valmet Lynx*.

## Modeller
### Slagere
Den første modellen fra Lynx var Valmet Lynx som hadde en 350 cm³ motor fra Sachs.

* Lynx Adventure 800 H.O.
* Valmet Lynx 350
* Lynx 535
* Lynx 3900
* Lynx 5900 GLX
* Lynx Enduro
* Lynx Rave 670
* Lynx GL 250
* Lynx 500 Ranger King

### Modeller
**Sport**
* GLS 3300
* Rave 550
* Rave 600 ACE
* Rave RS 600 E-TEC
* Rave RE 800R E-TEC

**Deep Snow Sport**
* BoonDocker 3700 600 E-TEC
* BoonDocker 3700 800R E-TEC
* BoonDocker RE (Racing Edition) 3700 800R E-TEC
* BoonDocker DS (Deep Snow) 3700 800R E-TEC
* BoonDocker DS (Deep Snow) 3900 800R E-TEC
* BoonDocker DS (Deep Snow) 4100 800R E-TEC

**Crossover**
* Xtrim 550
* Xtrim 600 ACE
* Xtrim Commander 600 E-TEC
* Xtrim Commander Limited 600 E-TEC
* Xtrim SC 600 E-TEC

**Touring**
* Adventure Grand Tourer 1200 4-TEC
* Adventure Grand Tourer 600 E-TEC
* Adventure LX 600 ACE

**Utility**
* 49 Ranger 600 ACE
* 49 Ranger 600 E-TEC
* 59 YETI 550
* 59 YETI 600 ACE
* 69 Ranger Alpine
* 69 YETI 600 ACE

### 2011 Modeller
**Sport**
* Rave 550
* Rave SC 600 E-TEC
* Rave RE 600 E-TEC
* Rave RE 800R E-TEC

**Crossover**
* Xtrim 550
* Xtrim SC 600 E-TEC
* Xtrim BoonDocker 800R E-TEC
* Xtrim Commander 600 E-TEC
* Xtrim Commander Limited 600 E-TEC

**Touring**
* Adventure 600 ACE
* Adventure Grand Tourer 600 E-TEC
* Adventure Grand Tourer 1200 4-TEC

**Utility**
* 49 Ranger 600 E-TEC
* 59 YETI® 600 ACE
* YETI® 550
* YETI® PRO V-800
Analog (programvare)

**Analog** er et gratis og åpent web-analyseverktøy som er tilgjengelig for nesten alle typer operativsystem, inkludert Microsoft Windows, Mac OS, Linux, BSD og et stort utvalg forskjellige UNIX-varianter.

Analog gir støtte for analysering av en webservers logger, slik at data lettere kan leses og forstås. Trafikkmønsteret kan deles inn i timer, dager, måneder og år, og man kan enkelt få oversikt over brukerens operativsystem og nettlesere. Analog er svært hurtig og fleksibelt, en test viser at den kan analysere over 2 millioner logglinjer på rundt 15 sekunder på et moderne x86-system.

Som analyseverktøy kan Analog være et alternativ til Webalizer og AWStats, men Analog bruker enklere grafikk, hovedsakelig bare kakediagram og streker. I tillegg er Analog enkel å modifisere igjennom konfigurasjonsfiler, og det analyserte materialet kan presenteres enten i webformat eller via e-post. Ved å bruke tilleggsprogramvare kan man også forskjønne webpresentasjonen, eller til og med også analysere andre typer loggfiler, som mail-logger.

Analog finnes i totalt 32 språk.

## Referanser


## Eksterne lenker
* Analogs hjemmeside
Kilebein

**Kilebeinet** er en liten knokkel i hodeskallen som hører med til de indre strukturene i skallen og er delvis dekket av andre bein (særlig ganebeinet og ansiktet). Beinet ligger på undersiden av hjernekassa og utgjør den fremste delen av innerkraniet. Utstikkere fra kilebeinet stikker ned i ganen, opp bak øyet og dekker den innerste/nederste delen av tinningen hos pattedyr. På toppen av benet er *sella turcica*, som holder hypofysen. Inni benet nedenfor denne er en to-delt bihule med ørtynn vegg man kan operere på hypofysen gjennom, og betennelse i denne bihulen kan ha dødelig innvirkning på venesinusene nærved.

Det meste av de øvrige delene i den synlige delen av hjernekassa tilhører skalletaket. Siden kilebeinet er en del av innerkraniet er det tynnere og mindre solid enn andre bein i hjernekassa, og et slag mot tinningen vil derfor være farlig for mennesker og andre pattedyr med stor hjernekasse, især fordi at det kan forårsake store blodomløpsforstyrrelser til hjernen.

## Åpninger
Kilebeinet har en serie med par av åpninger for nerver og blodårer.

I den fremste delen inne i øyehulen:
* Lengst foran mot nesen ligger *[[porus opticus]]* der synsnerven (den II. hjernenerven) og blodårer til øyet går.
* Den største åpningen i øyehulen er fissura orbitalis superior, der både hjernenevre III (*[[nervus oculomotorius]]*), IV (*[[nervus trochlearis]]*), den fremste utløperen av V (*[[nervus trigeminus]]*) og VI (*[[nervus abducens]]*) forlater hjernekassen, i tillegg til venen som tømmer øyet og en utløpet av nervenettet rundt den indre hjernearterien.

Bak øyehulen (under hjernekassen):
* *[[Foramen rotundum]]*, der overkjevenerven (andre utløper av *nervus trigeminus*) går ut.
* *[[Foramen ovale]]*, der underkjevenerven (tredje utløper av *nervis trigeminus*) og en utløper av IX (*[[nervus glossopharyngeus]]*) går ut og en mindre arterie går inn.
* *[[Foramen spinosum]]*, der både meningalarterien og -venen og en mindre utløper av underkjevenerven går.

Kilebeinet danner også framkanten av *[[foramen lacerum]]*, et større par med åpninger der en utløper av ansiktsnerven (hjernenerve VII) of flere blodårer går.

## Referanser
Helgelandsmoen leir

**Helgelandsmoen leir** var militærleir på Helgelandsmoen i Hole kommune, men er nå nedlagt. Våren 2004 ble leiren kjøpt av lokale investorer, som senere stiftet Helgelandsmoen Næringspark AS.  Her finnes fredede objekter bl.a. friluftskirke, kapell, vanntårn, depot/kornmagasin og minnesmerker.  Maleren Edvard Munch var i en periode innlagt på sykestua her.

Sommeren 1868 etablerte 2. Akershusske Infanteribrigade seg på Helgelandsmoen, etter at Armédepartementet året før inngikk leieavtale med eieren av gården Helgeland om leie av det arealet som het *Stormoen*. Samme år trådte også den nye hærordningen i kraft. Det medførte blant annet til at det tidligere Hallingdalske Musketérkorps, Ringerigske Compagni forsvant til fordel for bataljonsbetegnelsen. Samtidig ble det Ringerigske Compagni delt. Hole ble da tillagt den Hallingdalske Bataljon, men Hønefoss, Norderhov og Ådal ble overført til Valdres Bataljon.

I moderne tid var imidlertid leiren ved Helgelandsmoen kjent som Hærens våpentekniske korps skole og øvingsavdeling (HVKSØ) og senere Våpenteknisk Regiment (VTR).  Befalskolen for hærens våpentekniske korps (BSHVK) og Hærens yrkesskole for våpenteknisk befal (HYSVT) var også lokalisert her. I 1989 ble HYSVT lagt ned, og parallelt ble Hærens våpentekniske fagskole (HVTFS) etabert i 1987. Det siste kullet fra HYSVT med billinje, våpenlinje og elektrooptisk linje ble uteksaminert i 1989. På 90-tallet ble også Befalskolen for transport og intendantur (BSHTI) flyttet fra Vatneleiren til Helgelandsmoen, og slått sammen med BSHVK under navnet Befalsskolen for Hærens trenvåpen (BSHT).

Det var tidligere i alt tre militærleirer rundt Hønefoss: Hvalsmoen, Helgelandsmoen og Eggemoen. Alle ble vedtatt nedlagt 13. juni 2001.

## Se også
* Helgelandsmoen
* Helgelandsmoen kapell
* Helgelandsmoen Næringspark

## Eksterne lenker
*
Danny Tripp

**Danny Tripp** er en fiktiv rollefigur i TV-serien Studio 60 on the Sunset Strip spilt av Bradley Withford, kjent fra Presidenten. I serien er Danny Tripp en produksjonsleder, sammen med Matt Albie. I den første episoden tar de over styringen på Studio 60, det fiktive tv-programmet som serien handler om. Før det, regisserte han filmer som Albie hadde skrevet, men den neste filmen kunne han ikke jobbe med, fordi han hadde testet positivt for kokain, og derfor takket han ja til tilbudet fra NBS om å overta programmet. Han blir forelsket i Jordan McDeere, og de får senere i serien et forhold.
Andris

**Andris** er en latvisk variant av  mannsnavnet *[[Andreas]]*, som har gresk opprinnelse og betyr «mann». *Andris* er også en ungarsk kjæleform av *Andreas*. *Andrejs* er en annen, mindre vanlig, latvisk variant av *Andreas*. *Andris* brukes også i Valdres, opprinnelig som en muntlig versjon av *Anders*, men etterhvert også som døpenavn.

## Utbredelse
*Andris* er kjent brukt i Norge fra 1646.

*Andris* er svært vanlig i Latvia. Det er også noe brukt i Norge, men er sjeldent i andre land.

|}

## Kjente personer med navnet
Personene i listen er ordnet kronologisk etter fødselsår.
* Andris Eivindsson Vang (1795–1877), norsk lærer og folkeeventyrsamler
* Per Andris Bjørang (1948–), norsk skøyteløper
* Andris Piebalgs (1957–), latvisk politiker og diplomat, EUs energikommissær
* Andris Nelsons (1980–), latvisk dirigent
* Andris Biedriņš (1986–), latvisk basketballspiller
* Andris Snortheim, norsk musiker, komponist og dramatiker

## Referanser


## Eksterne lenker
*
Matt Albie

**Matt Albie** er en fiktiv rollefigur i TV-serien Studio 60 on the Sunset Strip, spilt av Matthew L. Perry, kjent fra Venner for Livet. I serien er Matt Albie en forfatter for film og TV, og jobber i det fiktive TV-programmet som serien Studio 60 handler om. Det var der han startet karrieren sin, som en stabsforfatter, men han sluttet/ble sparket fire år før der serien er nå, grunnet krangler og uenigheter med overstående personer. Samtidig sluttet hans bestevenn, Danny Tripp, for å vise sin støtte. De gikk ut og laget to filmer, hvor Albie skrev og Tripp regisserte. Begge filmene ble populære, og da Wes Mendell gikk til angrep på NBS og amerikansk TV på direkten, fikk han sparken, og Albie og Tripp ble hyret inn for å overta. Matt Albie har også hatt vært kjæresten til Harriet Hayes, men de slo opp like før han overtok Studio 60. Krangelen de i mellom har preget serien i flere episoder.
Arild Arnardo

**Arild Otto Arnardo** (født 16. januar 1942, død 16. november 2020 i Lillesand) var en norsk sirkusdirektør. Han var sønn av sirkusdirektøren Arne Arnardo. Etter farens død i 1995 ble han direktør for Norges eldste sirkus, Cirkus Arnardo. I sine yngre dager opptrådte han som linedanser.

## Cirkus Arnardo
På turnéene Norge rundt i sommerhalvåret hadde Arild Arnardo med seg sin kone Bjørg Helene, datteren, «cirkusprinsessen» Helen og sønnen Are.

## Cirkusland
I 1991 flyttet familien Arnardo til Lillesand kommune. Arild Arnardo hadde på 1990-tallet planer om å etablere et Cirkusland lokalisert i Lillesand. Prosjektet ble skrinlagt i 1997. 

## Utmerkelser
I 2015 ble Arnardo og kona Bjørg tildelt Kongens fortjenstmedalje.

## Referanser




## Kilder
* «Fisk og sirkus for direktøren» &ndash; artikkel fra Dagens Næringsliv

## Eksterne lenker
*
Lophocorona

***Lophocorona*** er en slekt av små sommerfugler som bare finnes i Australia. Larvene og hva de lever av er ukjente, og nesten ingenting er kjent om biologien til denne gruppen. De ble tidligere regnet til gruppen Dacnonypha sammen med purpurmøll og Acanthopteroctetidae, men nyere fylogenetiske undersøkelser tyder på at *Lophocorona* bør stå for seg selv som en egen familie som er søstergruppen til gruppen Myoglossata, som omfatter nesten alle sommerfugler. Det er kjent seks arter, den vanligste av dem er *Lophocorona pediasia*.

## Utseende
Små sommerfugler (vingespenn ca. 10–13&nbsp;mm). De mangler skjell på oversiden av vingene. Vingene er forholdsvis brede (til småsommerfugler å være) med avrundede spisser og lange hårfrynser nær spissen. Framvingene er mer eller mindre spraglete, bakvingene mørke. Antennene er trådformede og middels lange. Et særtrekk er at de mangler muskulatur knyttet til munndelene hos de voksne sommerfuglene.

## Levevis
Alle de kjente artene er funnet i tørr skog eller buskmark i Australias innland, såkalt sklerofyllskog eller Mallee. De flyr om natten. Ellers er veldig lite kjent om biologien deres.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Familien **Lophocoronidae** Common, 1973  – bare én slekt
***** Slekten *Lophocorona* Common, 1973
****** *Lophocorona pediasia* Common, 1973
****** *Lophocorona astiptica* Common, 1973
****** *Lophocorona melanora* Common, 1973
****** *Lophocorona commoni* Nielsen & Kristensen, 1996
****** *Lophocorona robinsoni* Nielsen & Kristensen, 1996
****** *Lophocorona flavicosta* Nielsen & Kristensen, 1996

## Kilder
Nielsen, E. og Kristensen, N.P. 1997. Asutralia's Lophocoronid Moths: Evolution and Conservation. ANIC News 10, April 1997. https://web.archive.org/web/19990219233109/http://ento.csiro.au/research/natres/anicnews/anicnews10_12.html
## Eksterne lenker
*
Himmelens tempel

**Himmelens Tempel** (forenklet kinesisk: 天坛; tradisjonell kinesisk: 天壇; pinyin: *Tiāntán*; mandsju: *Abkai mukdehun*) i Beijing står på en forhøyning av hvit marmor og er et sirkelformelt tempel som ble bygget fra 1406 til 1420 e.Kr. og er laget i tre, uten spiker. Kuppelen har heller ingen tverrbjelker som støtter kuppelen.

The Hall of Prayer for Good Harvests er rundt med en diameter på 36 meter og en høyde på 38 meter. Den regnes for å være en av de vakreste bygningene i Kina.

Tempelet er utformet som et møtested mellom himmel og jord – den menneskelige verden og gudenes verden. Forhøyningen tempelet sto på, hadde fire kanter som skulle symbolisere de fire verdenshjørnene, mens tempelet var rundt og skulle symbolisere himmelen.

Bindeleddet mellom himmelen og jorden var keiseren av Kina, for han var himmelens sønn. To ganger i året gjennom fem hundre år ble keiseren båret fra Den forbudte by, i bærestol på en vei bestrødd med gul sand til tempelet for å faste og be i tre dager til himmelens makter, for å sikre det enorme Kina gode avlinger i det kommende året.

Himmelens tempel ble innskrevet som et UNESCOs verdensarvliste i 1998 og ble beskrevet som "et mesterverk av arkitektur og landskapsdesign som enkelt og grafisk illustrerer en kosmogoni av stor betydning for utviklingen av en av verdens store sivilisasjoner ..." som den "symbolske utformingen og utformingen av Himmelens tempel hadde en dyp innflytelse på arkitektur og planlegging i Fjernøsten gjennom mange århundrer."

I disse dager er den store Tiantan-parken (totalt 267 hektar) som omgir Himmelens Tempel med gamle furutrær svært populær blant byens befolkning. Her driver de med morgengymmnastikk, spiller badminton, domino, danser, går på turer med fugler i bur, sender opp drager, eller rett og slett sitter på plenen og drikker medbragt te.

## Referanser
La Brabançonne

«**La Brabançonne**» er nasjonalsangen til Belgia. Nasjonalsangen har tre versjoner for de tre hovedspråkene i landet; nederlandsk, fransk og tysk. Ifølge en legende ble sangen skrevet i september 1830, under den belgiske revolusjonen av en ung revolusjonær. Den unge revolusjonær som het Jenneval skulle etter legende ha fremført teksten under et møte på Aigle d'Or café.

## Tekst

### Offisiell fransk tekst

### Offisiell nederlandsk tekst

### Offisiell tysk tekst

### Uoffisiell oversettelse til engelsk av den franske teksten

### Uoffisiell oversettelse til engelsk av den nederlandske teksten

### Uoffisiell oversettelse til engelsk av den tyske teksten

## Eksterne lenker

* Musikk og tekst til nasjonalsangen